Public procurement notice: Contract Notice
Published: 2020-10-02
Buyer: NÖF Nemzeti Örökségvédelmi Fejlesztési Nonprofit Korlátolt Felelősségű Társaság
Country: HU
Contract type: Works
Procedure: Open procedure
CPV classification: 45000000: Construction work | 45210000: Building construction work | 45212300 | 45212354 | 45453100
Submission deadline: 2020-10-30
Award criteria: The most economic tender

Technical requirements: A sárospataki váregyüttes turisztikai vonzerejének erősítése, a belső és külső vár összehangolt attrakciófejlesztése” GINOP-7.1.1-15-2017-00037
Az épületben és környezetében helyreállításra kerül az eredeti padló- és terepszint. A dongaboltozat rekonstrukciója könnyűszerkezetes faburkolatú boltozatként kerül kialakításra. Az épületben elhelyezésre kerül egy a két szintet összekötő új lépcső. A lépcső alatt az épület kiszolgálását biztosító dolgozói vizesblokk, teakonyha.
Az épület falai rendkívül nedvesek, ezért utólagos falszigetelésük (injektálással) megtörténik. A jelenlegi szintek közötti meglévő fafödéme elbontásra kerül, helyette új acélszerkezetű födém készül. A tetőszerkezet és tetőfedés is elbontásra és újjáépítésre kerül. A teljes falfelület kívül-belül új vakolatot kap. A meglévő és az új kőkeretek kőrestaurátor munkában helyreállítandók és az újaknál rekonstrukció készítendő.
Az épület fűtése/hűtése a telken belül, kültérben elhelyezett hőszivattyúval történik. Az elektromos erős és gyengeáramú hálózat is kialakításra kerül a berendezések helyzete szerint, falban illetve padlóban vezetett védőcsövezéssel.
Az épületben a projekt keretei között mindkét szinten kiállítótér kerül berendezésre, az ehhez szükséges installációval, berendezésekkel.
Kiemelt régészeti területen nagy földmunkával járó terepalakítást igényel a lőportorony környezetének rendezése, az eredeti járószintek bemutatása. A lőportorony környezetében kitermelt föld helyben kerül felhasználásra, az ágyúdomb egykori, déli irányban tovább húzódó szakaszának feltöltésére. A lőportorony körüli szintsüllyesztésből adódó szintkülönbséget a csatlakozó telkek felé fa gerendákkal burkolt gabion támfal hidalja át.
A részletes műszaki követelményeket a Közbeszerzési Dokumentumok részét képező műszaki leírás tartalmazza.
Szent Erzsébet utca felőli kőburkolatú bejárat - 720m2; Kőburkolat 651 m2, szegély készítés 170,5 fm, tükörkészítés 35 m3
A Szent Erzsébet utca és a Rákóczi-pince környezetében csak minimális terepalakításra van szükség, a vízelvezetési kérdések rendezése miatt.
Az opciós tételek a műszaki dokumentációban, valamint árazatlan költségvetésben kerülnek részletesen elhatárolásra. Az opcionális tételekre kötelező az ajánlattétel.
Az opcionális tételek esetében az ajánlatkérő fenntartja a jogot, hogy az opció lehívásával szerződéskötéskor, vagy a szerződéskötést követő 3 hónap során bármikor éljen.
A teljes mennyiség a közbeszerzési dokumentumok részét képező műszaki dokumentációban kerül részletesen kifejtésre.
A sárospataki váregyüttes turisztikai vonzerejének erősítése, a belső és külső vár összehangolt attrakció fejlesztése”
Ajánlatkérő rögzíti, hogy az alábbi kötbérterhes részhatáridőket határozza meg: a szerződés szerinti munkaterüket átadás-átvételét követő 5. hónap végére 30 %-os műszaki készültség, 10. hónap végére 70 %-os műszaki készültség.
A teljes növényzetet el kell távolítani a falkoronát pedig visszabontani addig, amíg a növényzettől teljesen mentesíthető és a megmaradó falazat stabil alapot nyújt a ráfalazásnak. Az állékonyság megőrzése érdekében a falazatot meg kell dúcolni. A várfalat az eredeti technológiával: külső és belső falköpeny építése és a köztük elhelyezkedő kisebb kövekből és kötőanyagból álló falmag építése kell megvalósítani. A köpeny fal struktúrája soros külső síkon szabálytalan nagyméretű kövekből, sortartással rakott köpenyfal fagyálló terméskőből, a meglévő falazatban beépített kőanyaggal azonos színű, méretű és geológiai eredetű kőanyagból, trasszcementes falazó habarccsal készül. A falazatban található faragott kövek kőrestaurátor által kiemelendőek és konzerválandóak.

Eligibility requirements: Valamennyi részben: Az eljárásban nem lehet ajánlattevő, alvállalkozó és nem vehet részt az alkalmasság igazolásában olyan gazdasági szereplő, akivel szemben a Kbt. 62. § (1) bekezdésének a)-q) pontjaiban, továbbá (2) bekezdésének a) - b) pontjaiban felsorolt kizáró okok valamelyike fennáll. Igazolási mód: Ajánlattevőnek az ajánlatban a Kbt. 67. § (1)-(2) bekezdés, valamint a 321/2015. (X. 30.) Korm. rendelet 1. § (1) bekezdése szerint az egységes európai közbeszerzési dokumentum benyújtásával kell előzetesen igazolnia, hogy nem tartozik az előírt kizáró okok hatálya alá. Közös ajánlattevők esetén valamennyi ajánlattevőre vonatkozóan Ajánlattevő köteles egységes európai közbeszerzési dokumentum benyújtására. Az ajánlatkérő által a Kbt. 69. § (4)-(8) bekezdése alapján a kizáró okokra vonatkozó igazolások benyújtására felhívott ajánlattevőnek a 321/2015. (X. 30.) Korm. rendelet 8., 10. és 12-16. §-ának megfelelően kell igazolnia, hogy nem tartozik az eljárásban előírt kizáró okok hatálya alá. A 321/2015. (X. 30.) Korm. rendelet 13. § szerinti nyilatkozatot nemleges tartalommal is csatolni kell. A Kbt. 62 § (1) bekezdés k) pont kb) alpontja tekintetében az ajánlattevőnek nyilatkoznia kell arról, hogy a 2017. évi LIII. törvény 3. § 38. pont a)-b) vagy d) alpontja szerinti tényleges tulajdonosát képes-e megnevezni, és valamennyi tényleges tulajdonos nevének és állandó lakóhelyének bemutatását tartalmazó nyilatkozatot szükséges benyújtani. Ha a gazdasági szereplőnek nincs a törvény szerinti tényleges tulajdonosa, úgy erre vonatkozó nyilatkozatot szükséges csatolni. Az igazolások nem kérhetők, ha az ajánlatkérő a Kbt. 69. § (11) bekezdésében foglaltaknak megfelelően közvetlenül hozzáfér az érintett rendelkezésekben nem említett, a kizáró okok hiányát igazoló adatbázisokhoz, és a gazdasági szereplő ezek elérhetőségét az egységes európai közbeszerzési dokumentumban megjelölte. Amennyiben az ajánlattevő az előírt alkalmassági követelményeknek más szervezet kapacitására támaszkodva felel meg, az ajánlatban a kizáró okok fenn nem állásáról be kell nyújtani a kapacitásait rendelkezésre bocsátó szervezet részéről az egységes európai közbeszerzési dokumentumot. Azon alvállalkozók tekintetében, amelyek nem vesznek részt alkalmasság igazolásában az ajánlattevő a Kbt. 67. § (4) bekezdése szerinti nyilatkozatot köteles benyújtani. Ajánlatkérő felhívja a figyelmet a Kbt. 64. § (1)-(2) bekezdései szerinti öntisztázás lehetőségére, továbbá a 321/2015. (X. 30.) Korm. rendelet 7.§-ában és 16. §-ában foglaltakra is. A kizáró okokra és az alkalmassági követelményekre vonatkozóan a közbeszerzés megkezdését megelőzően kiállított igazolások is benyújthatóak (felhasználhatóak) mindaddig, ameddig az igazolásokban foglalt tény, illetve adat tartalma valós. Az ajánlatkérő - ellenkező bizonyításig - az adat valóságtartalmát az ajánlattevő erre vonatkozó külön nyilatkozata nélkül vélelmezi. Alkalmasság: a) Alkalmatlan az ajánlattevő, ha az ajánlatban megjelölt, építőipari kivitelezési tevékenységet végző gazdasági szereplők valamelyike nem szerepel az Étv. szerinti, építőipari kivitelezési tevékenységet végzők névjegyzékében, illetve a nem Magyarországon letelepedett gazdasági szereplők esetén a letelepedés szerinti ország nyilvántartásában; Igazolási mód: A Kbt. 65. § (1) bekezdés c) pontja szerinti alkalmassági követelményt az egységes európai közbeszerzési dokumentum benyújtásával kell előzetesen igazolni. Ajánlatkérő elfogadja az érintett gazdasági szereplő egyszerű nyilatkozatát - IV. rész α pont kitöltésével - részletes információk kérése nélkül. A Kbt. 69. § (4)-(8) bekezdése alapján felhívott ajánlattevők tekintetében a nyilvántartásban szereplés tényét - amennyiben a Kbt. 69. § (11) bekezdés szerinti nyilvántartásban a vonatkozó adatok, illetve tények ingyenes ellenőrzésére nincsen mód - a nyilvántartás kivonatának, a nyilvántartást vezető szerv által kiállított igazolásnak vagy a nyilvántartásban szereplés tényét igazoló dokumentumnak az egyszerű másolatban történő benyújtásával szükséges igazolni. A nem Magyarországon letelepedett gazdasági szereplő esetén a 2014/24/EU európai parlamenti és tanácsi irányelv XI. mellékletében felsorolt nyilvántartások szerinti igazolást (kivonatot) vagy egyéb igazolást, vagy nyilatkozatot kell igazolásként benyújtani.